Sodba Splošnega sodišča (sedmi senat) z dne 21. oktobra 2010 – Agapiou Joséphidès proti Komisiji in EACEA

(Zadeva T‑439/08)

„Dostop do dokumentov – Uredba (ES) št. 1049/2001 – Dokumenti, ki se nanašajo na dodelitev naziva Center odličnosti Jean Monnet Univerzi na Cipru – Dokumenti tretjih strank – Delna zavrnitev dostopa – Ničnostna tožba – Rok za vložitev tožbe – Nedopustnost – Ugovor nezakonitosti – Izjema, ki se nanaša na zasebnost in integriteto posameznika – Izjema, ki se nanaša na varstvo poslovnih interesov – Obveznost obrazložitve“

1. Ničnostna tožba – Pogoji dopustnosti – Tožba proti avtorju izpodbijanega akta – Izjeme – Akti, sprejeti na podlagi prenesenih pristojnosti, ki jih je mogoče pripisati instituciji, ki je prenesla pristojnosti – Pogoji (člen 230 ES) (Glej točke od 34 do 38.)

2. Ničnostna tožba – Izpodbojni akti – Pojem – Odločba izvajalske agencije „Izobraževanje, avdiovizualno področje in kultura“ (EACEA), s katero je bila deloma zavrnjena zahteva za dostop do dokumentov, vložena na podlagi Uredbe št. 1049/2001 – Pristojnost EACEA za odločanje, ki je ločena od pristojnosti Komisije – Vključitev v pojem (člen 230 ES) (Glej točke od 42 do 45.)

3. Ugovor nezakonitosti – Obseg – Akti, katerih nezakonitost se lahko uveljavlja – Splošni akt, na katerega se opira izpodbijana odločba – Potrebnost pravne povezave med izpodbijanim aktom in spornim splošnim aktom (člena 230 ES in 241 ES) (Glej točke od 49 do 51, 53 in 54.)

4. Evropske skupnosti – Institucije in ustanove Skupnosti – Pravica dostopa javnosti do dokumentov – Člena 225 ES in 1, drugi odstavek, EU – Neposredni učinek – Neobstoj – Vpliv (člen 255 ES; člen 1, drugi odstavek, EU) (Glej točki 62 in 63.)

5. Ničnostna tožba – Izpodbojni akti – Pojem – Akti, ki ustvarjajo zavezujoče pravne učinke – Odločba izvajalske agencije „Izobraževanje, avdiovizualno področje in kultura“ (EACEA), s katero je bil po novi zahtevi delno zavrnjen dostop do dokumentov Komisije – Presoja dokončnosti te odločbe – Obveznost vložiti novo potrjujočo zahtevo za dostop – Neobstoj (Uredba Evropskega parlamenta in Sveta št. 1049/2001, členi 4(1), (3) in (7), 6(1), 7 in 8(1)) (Glej točke od 73 do 75 in 78.)

6. Evropske skupnosti – Institucije in ustanove Skupnosti – Pravica dostopa javnosti do dokumentov – Obveznost institucij in organizacij razviti dobro upravno prakso (Uredba Evropskega parlamenta in Sveta št. 1049/2001, člen 15(1)) (Glej točke od 88 do 90.)

7. Evropske skupnosti – Institucije in ustanove Skupnosti – Pravica dostopa javnosti do dokumentov – Uredba (ES) št. 1049/2001 – Izjeme od pravice dostopa do dokumentov – Dokumenti, ki izhajajo od tretjih oseb – Predhodno posvetovanje z zadevnimi tretjimi osebami – Obseg – Zavezujoča narava – Neobstoj – Diskrecijska pravica institucij (Uredba Evropskega parlamenta in Sveta št. 1049/2001, člen 4(4)) (Glej točko 95.)

8. Evropske skupnosti – Institucije in ustanove Skupnosti – Pravica dostopa javnosti do dokumentov – Uredba (ES) št. 1049/2001 – Izjeme od pravice dostopa do dokumentov – Pogoji – Ozka razlaga – Načelo sorazmernosti – Obveznost institucije ali organizacije, da dokumente preuči konkretno in posamično – Možnost dodeliti delni dostop do dokumentov (Uredba Evropskega parlamenta in Sveta št. 1049/2001, člen 4(2), (3) in (6)) (Glej točke od 105 do 108.)

9. Evropske skupnosti – Institucije in ustanove Skupnosti – Pravica dostopa javnosti do dokumentov – Uredba (ES) št. 1049/2001 – Izjeme od pravice dostopa do dokumentov – Varstvo zasebnosti in integritete posameznika – Obveznost institucije ali organizacije, da dokumente preuči konkretno in posamično – Obseg – Možnost dodeliti delni dostop do dokumentov (Uredba Evropskega parlamenta in Sveta št. 1049/2001, člena 4(1)(b) in 6) (Glej točke 111, 112 in od 114 do 120.)

10. Evropske skupnosti – Institucije in ustanove Skupnosti – Pravica dostopa javnosti do dokumentov – Uredba (ES) št. 1049/2001 – Izjeme od pravice dostopa do dokumentov – Varstvo poslovnih interesov pravne osebe – Obveznost institucije ali organizacije, da dokumente preuči konkretno in posamično – Možnost dodeliti delni dostop do dokumentov (Uredba Evropskega parlamenta in Sveta št. 1049/2001, člen 4(2), prva alinea) (Glej točke od 125 do 127 in 129.)

11. Evropske skupnosti – Institucije in ustanove Skupnosti – Pravica dostopa javnosti do dokumentov – Uredba (ES) št. 1049/2001 – Izjeme od pravice dostopa do dokumentov – Prevladujoč javni interes, ki upravičuje razkritje dokumentov – Pojem – Obveznost institucije ali organizacije, da tehta zadevne interese (Uredba Evropskega parlamenta in Sveta št. 1049/2001, člena 4(2) in 3) (Glej točke 136, 137 in od 139 do 142.)

12. Akti institucij – Obrazložitev – Obveznost – Obseg (člen 253 ES; Uredba Evropskega parlamenta in Sveta št. 1049/2001, členi 4(1)(b), (2) in (3)) (Glej točke od 146 do 150.)

13. Ničnostna tožba – Roki – Začetek – Akt, ki ni bil objavljen in ni bil vročen tožeči stranki – Natančno poznavanje vsebine obrazložitve – Obveznost zahtevati celotno besedilo akta v razumnem roku po tem, ko se je izvedelo za obstoj akta – Zahteva, ki je bila vložena več kot štiri mesece po tem, ko se je izvedelo za obstoj izpodbijane odločbe – Nerazumnost takega roka – Nedopustnost zahteve (člen 230, peti odstavek, ES) (Glej točke od 157 do 161.)

14. Postopek – Navajanje novih razlogov med postopkom – Predlog, ki je bil prvič naveden v repliki – Nedopustnost (Uredba Evropskega parlamenta in Sveta, člen 48(2)) (Glej točki 168 in 169.)

Predmet

Predlog za razglasitev ničnosti, prvič, odločbe EACEA z dne 1. avgusta 2008, ki se nanaša na zahtevo za dostop do dokumentov v zvezi z dodelitvijo naziva Center odličnosti Jean Monnet Univerzi na Cipru, in, drugič, odločbe Komisije C (2007) 3749 z dne 8. avgusta 2007, ki se nanaša na odločitev o dodelitvi subvencij v posameznem primeru v okviru programa za vseživljenjsko učenje, podprogram Jean Monnet.

Izrek

1. Tožba se zavrne.